Любимият роман на Путин и книгата на Тръмп избиха рибата в НДК....
Любимият роман на руския президент Владимир Путин "Вера" от Александър Снегирьов е най-продаваното заглавие в първите два дни от панаира на книгата в НДК, отчитат търговци. Опашки се вият пред щанда на издателите от "Милениум" за сензационния премиерен роман. Друг безспорен бестселър на панаира е уникалният сборник "Витлеемската звезда", побиращ коледни разкази и истории на най-големите световни писатели - Толстой, Чехов, Достоевски, Гогол, Труман Капоти, Марк Твен, Пърл Бък... С бесни темпове вървят продажбите и за официалната биография на новоизбрания американски президент Доналд Тръмп "Искам всичко". Особен интерес предизвиква още топлата "Киберпрестъпления" на Марк Гудман, смразяващ анализ за технологичните убийства и похищения от бъдещето. На щанда на "Милениум" (№101, вляво от главния вход на партерния етаж) шедьоврите вървят с нечувани отстъпки до 70 процента. Сред хитовите издания изпъкват мащабният исторически труд "Сталин", документалното криминално разследване "Разстрелът на Христо Ботйов", трилърът "Убийство в Декагона", най-продаваната книга в България за последните месеци "Размерът има значение" от Александра Иванова, билковите наръчници на Ванга, Дънов и Петър Димков.